Publication: Magyar Közlöny
Issue: MK-2001-66 (Year: 2001, Number: 66)
Era: 1990-2004
Section: a 98/2001. (VI. 15.) Korm. rendelethez
Paragraph Index: 810

3. A Bizottság munkarendje 3.1. A Bizottság negyedévente ülésezik. Szükség esetén a Bizottság elnöke soron kívüli ülést hív össze. Az ülés nem nyilvános, azon csak a Bizottság tagjai és az ügyben meghívottak vehetnek részt. 3.2. A Bizottság elnöke legalább 8 nappal az ülés előtt értesíti a Bizottság tagjait és a meghívottakat az ülés időpontjáról, helyéről és témájáról. A témára vonatkozó szakvéleményeket megküldi a Bizottság tagjainak. 3.3. A Bizottság határozatképes, ha a hét tagja közül legalább öt jelen van az ülésen. A szavazás során a Bizottság egyszerű szavazattöbbséggel dönt. Szavazategyenlőség esetén az elnök szavazata dönt. 3.4. Az ülésről jegyzőkönyvet kell készíteni. A jegyzőkönyvet az elnök írja alá és a Bizottság egy tagja aláírásával hitelesíti. A tagok jogosultak eltérő véleményüket a jegyzőkönyvben különvéleményként rögzíteni. D) A hulladékok minősítése

Source: https://magyarkozlony.hu/hivatalos-lapok/fe6b0a51f2a0007b0026fa1f19d8503bfc63bbc6/dokumentumok/911a3e5f57527769ed04dc338e59f5ba1def48f1/letoltes